ขับมอไซแล้วลมตีเข้าหน้าแล้วเกิดอาการขย้อน และ เรอบ่อย เกี่ยวกับกรดไหลย้อนไหมครับคือ ผมเป็นกรดไหลย้อน แล้วไม่ค่อยหายสักที ทั้งๆที่คุมอาหารแล้ว ปรับพฤติกรรมแล้วก็ไม่หาย ผมเลยสังเกตุตัวเองว่ากรดไหลย้อนกำเริบช่วงไหนบ่อย ก็เลยเห็นว่าช่วงขับมอไซกลับจากที่ทำงาน จะเรอบ่อย ขย้อนออกมาเป็นน้ำปนเศษอาหารบ้าง ต้องบ้วนทิ้งบ่อยๆรำคาญชีวิตมากครับ จะกินอะไรอื่มๆก็ไม่ค่อยได้ จะเรอ จะ ขย้อนท่าเดียว
สวัสดีครับ จากอาการเรอ ขย้อน และประวัติเคยเป็นกรดไหลย้อนมาก่อน ก็มีความเป็นไปว่าจะเป็นอาการของกรดไหลย้อนเช่นกันครับ เนื่องจากกรดไหลย้อน เกิดจากการที่กระเพาะอาหารไม่สามารถเก็บกักอาหารที่กำลังย่อยอยู่ได้ จึงย้อนกลับทางหลอดอาหาร ทำให้เกิดอาการดังกล่าว ดังนั้น ช่วงที่ขี่มอเตอร์ไซค์ ก็มีความเป็นไปได้ที่จะมีการกระแทก หรือ กระดอน ระหว่างเดินทาง ทำให้กระเพาะเหมือนถูกเขย่าไปด้วย อาหารในกระเพาะที่เก็บกักได้ไม่ดี จึงกระฉอกย้อนออกมาได้ง่ายขึ้นครับหากลองปรับพฤติกรรมทุกอย่างแล้ว อาการยังไม่ดีขึ้น ก็ควรพบแพทย์ผู้เชี่ยวชาญด้านทางเดินอาหารต่อไป เพื่อรับคำปรึกษาและการรักษาต่อไป จะดีกว่าครับ